Ala di lǧennet i yewjed "Leḥcic": Si tama n ugama d azamul n cbaḥa acku mara ad yemɣi lḥcic agama isƐu tugna lƐali i icbḥen, si tama n teflaḥt d azamul n lxir, d aseggas n rbeḥ acku ad yarwu lmalnsen ama d ikariyen neɣ d izgaren, "ddwa" d azamul n cefa akked ssḥa, "Aman" akken qqaren wat n zik aman d laman "D azamul n rbeḥ d tudert akked lxir acku ayen akk i d-tmudu tmurt deg lxiran s waman, mayla ulac-iten ulac naƐma, am akken d lsas n tudert ama i wemdan neɣ i uɣarsiw neɣ i yimɣi". "Lfakya" d azamul n lxir d lɣella id yettak wakal d wayen i d-ttak tejra s lesnaf n yiskla-is yemgaraden. "Lǧennet" d amkan ur yessin ula d yiwen seg imdan acku yella Dfir n lmut, tennad Camille Lacost Dujardin "Lğennet ɣer yinselmen d lǧenan yesƐan yal senf n tjur d lḥcawec i izmer umdan ad imenni, lmakla si yal snef, tesƐa isafen n tament, wiyaḍ ukfay, yal lxir yella deg-s, irgazen deg-s sƐan zzin n sid-na yucef Ɛalayhi assalam tilawin d lḥur lƐin"1, ihi Crif Xeddam icuba Ǧerǧra ɣer ljennet tin ur yezri ur yessin wumdan, acu kan yal amdan yettmeni-tt.